CELEX: 32017D0825(01)
Language: et
Date: 2017-08-22 00:00:00
Title: Komisjoni otsus, 22. august 2017, REFITi platvormi sidusrühmade rühma kahe liikme asendamise kohta

25.8.2017   
            
            
               ET
            
            
               Euroopa Liidu Teataja
            
            
               C 281/3
            
         KOMISJONI OTSUS,
   22. august 2017,
   REFITi platvormi sidusrühmade rühma kahe liikme asendamise kohta
   (2017/C 281/03)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse komisjoni 19. mai 2015. aasta otsust C(2015) 3261, millega luuakse REFITi platvorm, ning eriti selle artiklit 4,
   ning arvestades järgmist:
   
               (1)
            
            
               Komisjoni otsuses C(2015) 3261 (final), millega luuakse REFITi platvorm (edaspidi „platvorm“), on artikliga 4 ette nähtud, et platvorm koosneb „valitsuste rühmast“ ja „sidusrühmade rühmast“, ning et viimane koosneb kuni 20 eksperdist, kellest kaks esindavad Euroopa Majandus- ja Sotsiaalkomiteed ja Regioonide Komiteed, ülejäänud eksperdid aga ettevõtteid, sh VKEsid, sotsiaalpartnereid ja kodanikuühiskonna organisatsioone, kellel on otsene kogemus liidu õigusaktide kohaldamise valdkonnas. Sidusrühmade rühma eksperdid nimetatakse ametisse isiklike võimete alusel või ühiseid huve jagavate sidusrühmade esindajatena.
            
         
               (2)
            
            
               Otsuse artikli 4 lõike 4 kohaselt nimetab komisjon komisjoni esimese asepresidendi ettepanekul ametisse sidusrühmade rühma liikmed, kes on valitud kandideerimiskutsele vastanud liidu õigusaktide kohaldamise otsese kogemusega taotlejate seast. Ametisse nimetamine peaks võimalikult suures ulatuses tagama liidu eri sektorite, huvide ja piirkondade esindatuse ning soolise tasakaalu. Otsuse artikli 4 lõike 5 kohaselt nimetatakse liikmed ametisse kuni 31. oktoobrini 2019. Otsuse artikli 4 lõike 6 kohaselt võib ametist lahkuva liikme asemele nimetada tema ülejäänud ametiajaks asendaja.
            
         
               (3)
            
            
               Komisjoni 16. detsembri 2015. aasta otsuses C(2015) 9063 REFITi platvormi sidusrühmade rühma liikmete ametisse nimetamise kohta on sätestatud, et kui mõni sidusrühmade rühma liige ei ole platvormi ametiaja jooksul enam rühma liige, võib esimene asepresident nimetada ametisse tema asendaja selliste kandidaatide esialgsest nimekirjast, kes vastasid osalemiskutsele sidusrühmade rühma liikmeks saamiseks.
            
         
               (4)
            
            
               Seoses Jean Naslin’i ja Magda Stoczkiewicz’i tagasiastumisega sidusrühmade rühma liikme kohalt vastavalt 5. aprillil 2017 ja 8. juunil 2017 on komisjoni esimene asepresident nimetanud Jan Oravec’i ja Cécile Toubeau asendama Jean Naslin’it ja Magda Stoczkiewicz’it nende järelejäänud ametiaja jooksul,
            
         ON TEINUD JÄRGMISE OTSUSE:
   Ainus artikkel
   Jan Oravec ja Cécile Toubeau nimetatakse REFITi platvormi sidusrühmade rühma liikmeteks kuni 31. oktoobrini 2019.
   Komisjoni otsuse C(2015) 9063 lisas asendatakse viited Jean Naslin’ile ja Magda Stoczkiewicz’ile viidetega Jan Oravec’ile ja Cécile Toubeau’le vastavalt käesoleva otsuse lisale.
   
      Brüssel, 22. august 2017
      
         
            Komisjoni nimel
         
         
            komisjoni liige
         
         Christos STYLIANIDES
      
   
   
      LISA
      
                  Nimi
               
               
                  Kodakondsus
               
               
                  Sidusrühmade ühiste huvide esindaja konkreetses poliitikavaldkonnas
               
               
                  Praegune tööandja
               
            
                  Cécile Toubeau
               
               
                  Belgia ja Ühendkuningriigi
               
               
                  JAH
               
               
                  Euroopa transpordi- ja keskkonnaliit (T&E)
               
            
                  Jan Oravec
               
               
                  Slovakkia
               
               
                  JAH
               
               
                  Slovakkia ettevõtjate ühendus